Prednostka mestského úradu
Kompetencie prednostu MsÚ
- Prednosta mestského úradu (ďalej len "prednosta") vedie mestský úrad a organizuje jeho prácu. Prednostu vymenúva a odvoláva primátor, ktorému zodpovedá za svoju činnosť. Spolu s ním podpisuje zápisnice zo zasadnutí mestského zastupiteľstva.
- Plní úlohy spojené s odborným, organizačným a technickým zabezpečením činnosti mestského úradu.
- Prednosta priamo riadi vedúcich odborov mestského úradu, referát informatiky a referát personalistiky.
- Prednosta v rámci svojich právomocí najmä:
- odborne a metodicky riadi činnosť mestského úradu,
- navrhuje personálne obsadenie jednotlivých organizačných útvarov mestského úradu,
- koordinuje výberové konania na voľné pracovné miesta na mestskom úrade,
- predkladá primátorovi návrh na vznik, zmenu alebo zánik pracovnoprávneho vzťahu, vykonáva personálne činnosti voči zamestnancom mesta, najmä návrh na pracovné a mzdové zaradenie, hodnotenie pracovného výkonu, návrh na udelenie odmeny, návrh na uloženie disciplinárneho opatrenia a pod.,
- schvaľuje tuzemské pracovné cesty zamestnancom mesta,
- posudzuje všetky interné normatívne akty riadenia na mestskom úrade,
- zabezpečuje činnosti spojené s pracovnoprávnymi vzťahmi a materiálno-technickým zabezpečením pre mestskú políciu, útvar hlavného kontrolóra mesta a kanceláriu primátora,
- vyjadruje sa k spôsobu verejného obstarávania a robí úkony v súlade so smernicou primátora,
- schvaľuje objednávky tovarov, služieb a prác všetkých organizačných útvarov v súlade so smernicou primátora,
- prerozdeľuje došlú poštu jednotlivým útvarom mestského úradu,
- odsúhlasuje vecnú správnosť dokumentov, predkladaných na podpis primátorovi mesta,
- v prípade priaznivého vývoja plnenia rozpočtu mesta navrhuje pre orgány mesta priority financovania v súlade s plnením stanovených krátkodobých a dlhodobých strategických cieľov mestského úradu,
- odsúhlasuje materiály pred predložením do mestskej rady a mestského zastupiteľstva vypracované mestským úradom a posudzuje materiály predkladané na poradu vedenia mestského úradu,
- poskytuje súčinnosť pri prešetrovaní petícií a sťažností.
- Prednosta zodpovedá za:
- operatívne riadenie mestského úradu,
- sledovanie efektivity práce jednotlivých organizačných útvarov,
- systém organizovania pracovných porád na úrovni riadenia mestského úradu,
- plnenie krátkodobých a dlhodobých strategických cieľov mesta na mestskom úrade,
- plnenie politiky a cieľov systému manažérstva kvality na mestskom úrade,
- prijímanie nápravných a preventívnych opatrení na základe zistených nedostatkov z vykonaných interných auditov, z kontrol vykonaných hlavným kontrolórom mesta, prokuratúry a z kontrol vykonaných príslušnými štátnymi orgánmi,
- vyrovnané plnenie rozpočtu mesta a programové rozpočtovanie kapitol organizačných útvarov v riadiacej kompetencii prednostu,
- zabezpečenie dodržiavania všeobecne záväzných právnych predpisov a interných normatívnych aktov riadenia na mestskom úrade,
- spoluprácu mestského úradu s orgánmi štátnej správy, s Úradom žilinského samosprávneho kraja, s organizáciami v zriaďovateľskej a zakladateľskej pôsobnosti mesta a s inými organizáciami,
- splnenie ďalších úloh uložených primátorom, mestským zastupiteľstvom a orgánmi mestského zastupiteľstva.
Prednosta priamo riadi
Aktualizované 6.6.2019